钦定古今图书集成/明伦汇编/官常典/第766卷 > 石伟
## 钦定古今图书集成/明伦汇编/官常典/第766卷 > 石伟

按《楚国先贤传》：“伟字公操，南郡人。少好学，修节不怠，
介然独立，有不可夺之志。举茂才、贤良方正，皆不就。
孙休即位，特征伟，累迁至光禄勋。及皓即位，朝政昏
乱，伟乃辞老耄痼疾，乞身就拜。光禄大夫吴平，建威将军王戎亲诣伟。太康二年诏曰：‘吴故光禄大夫石
伟，秉志清白，皓首不渝，虽处危乱，廉节可纪。年已过
迈，不堪远涉。其以伟为议郎，加二千石秩，以终厥世’。”
伟乃阳狂及盲，不受晋爵。年八十三，太熙元年卒。